NÁRODNÁ RADA SLOVENSKEJ REPUBLIKY

**VII. volebné obdobie**

CRD- 1610/2017

**660a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 660) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 806 z 12. septembra 2017 pridelila vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 660)na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie a rozpočet**

 **Výboru Národnej rady Slovenskej republiky pre hospodárske záležitosti**

**Výboru Národnej rady Slovenskej republiky pre pôdohospodárstvo a životné prostredie a**

**Výboru Národnej rady Slovenskej republiky pre verejnú správu a regionálny rozvoj**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 260 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

Výbor Národnej rady Slovenskej republiky pre financie a rozpočet uznesením č. 188 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre hospodárske záležitosti uznesením č. 162 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 115 z 28. septembra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoja uznesením č. 115 z 5. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**K čl. I, 2. bodu**

V čl. I, 2. bode v poznámke pod čiarou k odkazu 8a druhá citácia znie: „Príloha časť A, Všeobecné ustanovenia bod 3 nariadenie Komisie (ES) č. 68/2013 zo 16. januára 2013 o Katalógu kŕmnych surovín (Ú. v. EÚ L 29, 30. 1. 2013) v platnom znení.“.

Ide o legislatívno-technickú úpravu, ktorou sa spresňuje odkaz [nariadenie Komisie (ES) č. 68/2013 zo 16. januára 2013 o Katalógu kŕmnych surovín (Ú. v. EÚ L 29, 30. 1. 2013); bod 18 prílohy č. 2 k Legislatívnym pravidlám tvorby zákonov č. 19/1997 Z. z.].

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**K čl. I, 23. bodu**

V čl. I, za sa 23. bod vkladá nový 24. bod, ktorý znie:

„24. V § 16 ods. 9 sa slová „c), f), g) a h).“ nahrádzajú slovami „c), f) a g).“.“.

Ostatné body sa primerane prečíslujú.

Legislatívno-technická úprava: oprava vnútorných odkazov v nadväznosti na vypustenie písmena g) v § 16 ods. 8 (23. bod čl. I návrhu zákona).

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**3. K čl. I bod 27 (§ 20 ods. 1)**

V bode 27. v § 20 ods. 1 sa slová „(ďalej len „ortuť“)“ nahrádzajú slovami „(ďalej len „odpadová ortuť“)“.

Ide o pojmové zosúladenie návrhu zákona s nariadením Európskeho parlamentu a Rady (EÚ) 2017/852.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**4. K čl. I, 27. bodu**

V čl. I, 27. bode v § 20 ods. 1 sa nad druhé slovo „ortuť“ umiestňuje odkaz 38b, nad slová „zlúčenín ortuti“ sa umiestňuje odkaz 38c, nad slová „zmesi ortuti“ sa umiestňuje odkaz 38d.

Poznámky pod čiarou k odkazom 38b až 38d znejú:

„38b) Čl. 2 bod 1 nariadenia (EÚ) 2017/852.

38c) Čl. 2 bod 2 nariadenia (EÚ) 2017/852.

38d) Čl. 2 bod 3 nariadenia (EÚ) 2017/852.“.

Ide o legislatívno-technickú úpravu, ktorou sa spresňuje právny text (bod 18 tretí pododsek Prílohy č. 2 k Legislatívnym pravidlám tvorby zákonov č. 19/1997 Z. z.) v súlade s nariadením (EÚ) 2017/852.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**5. K čl. I bodom 27 (§ 20 ods. 2 až 8) až 29, 32 až 36, 38 až 41, 160, 167, 168, 207 a 223**

V bode 27. až 29., 32. až 36., 38. až 41., 160., 167., 168., 207. a 223. sa pred slovo „ortuť“ vo všetkých tvaroch vkladá slovo „odpadová“ v príslušnom tvare.

Ide o pojmové zosúladenie návrhu zákona s nariadením Európskeho parlamentu a Rady (EÚ) 2017/852.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**6. K čl. I  bod 27**

V bode 27. § 20 ods. 4 sa za slovami „trvalým uložením“ vkladajú slová „podľa osobitného predpisu39a)“ a vypúšťajú sa slová „procesom konverzie39a) alebo procesom konverzie a solidifikácie“.

Poznámka pod čiarou k odkazu 39a znie:

„39a) Čl. 13 bod 3 nariadenia (EÚ) 2017/852.“.

§ 20 ods. 4 je upravený z dôvodu zosúladenia s čl. nariadenia Európskeho parlamentu a Rady (EÚ) 2017/852, ktorý presne rozlišuje kedy sa ortuť upravuje procesom konverzie a procesom konverzie a solidifikácie.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**7. V čl. I sa za bod 29 vkladá nový bod 30, ktorý znie:**

„30. V § 21 ods. 3 úvodnej vete a v písm. a) až h), j) až o), písm. q) a písm. t), odseku 5, § 22 ods. 2 až 6, § 23 ods. 2 až 5 a 7, § 24 ods. 18, § 97 ods. 1 písm. q) a r), odseku 11 a 13, § 105 ods. 3 písm. g) sa pred slovo „ortuť“ vo všetkých tvaroch vkladá slovo „odpadová“ v príslušnom tvare.“.

Novovložený bod 30 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

Ide o pojmové zosúladenie návrhu zákona s nariadením Európskeho parlamentu a Rady (EÚ) 2017/852.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**8. K čl. I bod 31**

V bode 31. v § 21 ods. 3 písm. r) sa za slovo „uskladnenia“ vkladá slovo „odpadovej“.

Ide o pojmové zosúladenie návrhu zákona s nariadením Európskeho parlamentu a Rady (EÚ) 2017/852.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**9. K čl. I  bod 32**

V bode 32. sa vypúšťa slovo „primerane“.

Legislatívno-technická úprava, ktorou sa precizuje text.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**10. K čl. I, 39. bodu**

V čl. I, 39. bode v § 23 ods. 1 sa prvé slovo „odovzdanie“ nahrádza slovami „zabezpečiť odovzdanie“.

Ide o legislatívno-technickú úpravu, ktorou sa spresňuje právny text, aby adresáti právnej normy jednoznačne poznali svoje povinnosti.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**11. V čl. I sa bod 50. nahrádza novým znením, ktoré znie**:

„50. V § 27 ods.13 sa slová „do 30 dní“ nahrádzajú slovami „do 15 dní“.“.

Skracuje sa lehota, v ktorej je organizácia zodpovednosti výrobcov na základe písomnej žiadosti výrobcu vyhradeného výrobku povinná umožniť tomuto výrobcovi výkon kontroly efektivity ňou vynaložených prostriedkov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**12. K čl. I, 59., 74. a 93. bodu**

V čl. I, 59. bode v § 28 ods. 4 písm. v), 74. bode v § 31 ods. 11 písm. g) a v 93. bode v § 44 ods. 8 písm. s) sa za slovo „ministerstva“ vkladajú slová „v lehote určenej ministerstvom“.

Ide o legislatívno-technickú úpravu, ktorou sa spresňuje právny text. Povinnosť poskytovať požadované údaje súvisí s povinnosťou Ministerstva životného prostredia Slovenskej republiky podávať Komisii správy o uplatňovaní smernice Európskeho parlamentu a Rady 94/62/ES z 20. decembra 1994 o obaloch a odpadoch z obalov v znení neskorších zmien (čl. 17).

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**13. V čl. I sa za bod 64 vkladá nový bod 65, ktorý znie:**

 „65. V § 29 ods. 1 sa vypúšťa písm. h).“.

Doterajšie písmená i) až n) sa označujú ako písmená h) až m).

Novovložený bod 65 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

Vypustenie nadbytočnej povinnostivýrobcu vyhradeného výrobku, ktorý si plní vyhradené povinnosti individuálne zverejňovať Správu o funkčnosti systému individuálneho nakladania na svojom webovom sídle.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**14. K čl. I bod 66**

V bode 66. v § 29 ods. 1 písm. m) a n) sa slová „a) až l)“ nahrádzajú slovami „a) až k)“.

Legislatívno - technická úprava textu vo vzťahu k vypusteniu § 29 ods. 1 písm. h).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**15. V čl. I sa za bod 77 vkladá nový bod 78, ktorý znie:**

„78.V § 31 ods. 14 sa dopĺňa písmenom c), ktoré znie:

„c) rozdeliť uhradené náklady na plnenie vyhradených povinností podľa § 112 ods. 10 medzi tie organizácie zodpovednosti výrobcov batérií a akumulátorov, tretie osoby a výrobcov batérií a akumulátorov, ktorí si plnia vyhradené povinnosti individuálne, ktorí zabezpečili splnenie vyhradených povinností za iného výrobcu batérií a akumulátorov.“.“.

Novovložený bod 78 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

Doplnenie povinnosti Koordinačného centra pre prúd použitých batérií a akumulátorov prerozdeliť peniaze, ktoré získalo ako úhradu od výrobcov použitých batérií a akumulátorov na základe opatrenia na nápravu udeleného orgánom štátneho dozoru. Koordinačné centrum pre prúd použitých batérií a akumulátorov je povinní rozdeliť peniaze podľa miery, akou sa organizácie zodpovednosti výrobcov, tretie osoby alebo výrobcovia, použitých batérií a akumulátorov ktorí si plnia vyhradené povinnosti individuálne podieľali na splnení vyhradených povinností.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**16. K čl. I  bod 78**

V bode 78. § 31 ods. 17 písm. a) sa slová „odseku 11 písm. b), c), d), e) a l), odseku 12 písm. c) a odseku 13 písm. c)“ nahrádzajú slovami „odseku 11 písm. b), c), d), e), l) a k), odseku 12 písm. b) a c) a odsekov 13 a 14“.

Doplnením § 31 ods. 17 písm. a) sa precizuje rozsah kontrolných právomocí Koordinačného centra.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**17. K čl. I, 82. bodu**

V čl. I, sa za 82. bod vkladá nový 83. bod, ktorý znie:

„83. V § 35 ods. 1 sa slová „prvý a tretí bod“ nahrádzajú slovami „prvý bod“.“.

Nasledujúce body sa primerane prečíslujú.

Legislatívno-technická úprava: oprava vnútorných odkazov v nadväznosti na vypustenie tretieho bodu v § 34 ods. 1 písm. e) (82. bod čl. I návrhu zákona).

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**18. V čl. I sa za bod 94 vkladá nový bod 95, ktorý znie:**

„95. § 45 sa dopĺňa odsekom 5, ktorý znie:

„(5) Povinnosť výrobcu batérií a akumulátorov zabezpečiť plnenie vyhradených povinností vo vzťahu k batériám a akumulátorom uvedeným na trh v Slovenskej republike v príslušnom kalendárnom roku nezaniká, ani ak výrobca batérií a akumulátorov

a) neuviedol batérie a akumulátory na trh v Slovenskej republike v príslušnom kalendárnom roku,

b) porušil povinnosť registrácie v Registri výrobcov batérií a akumulátorov podľa § 30 ods. 1,

c) bol vymazaný z Registra výrobcov batérií a akumulátorov.“.“.

Novovložený bod 95 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

Cieľom navrhovanej úpravy je v prípade použitých batérií a akumulátorov zamedziť účelovému odôvodneniu zániku povinnosti výrobcu batérií a akumulátorov na plnenie vyhradených povinností za účelom vyhnutia sa plnenia týchto vyhradených povinností.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**19. V čl. I sa bod 111 nahrádza novým znením, ktoré znie:**

„111. V § 70 písmeno b) znie:

„b) spätný zber odpadových pneumatík na základe písomnej zmluvy najmenej s jedným distribútorom pneumatík v každom okrese; ak o to obec požiada, uzatvorí výrobca pneumatík zmluvu aj s obcou, pričom obec určí miesto spätného zberu odpadových pneumatík na zbernom dvore alebo na inom mieste určenom obcou,“.“.

Legislatívno- technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**20. K čl. I, 117. bodu**

V čl. I, 117. bode v § 71 ods. 1 písm. f) sa slová „oddelené uvedenie nákladov“ nahrádzajú slovami „oddelene uviesť náklady“.

Gramatická úprava: preformulovanie slov vyjadrujúcich povinnosť distribútora pneumatík.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**21. K čl. I bod 121**

Bod 121. sa nahrádza novým znením, ktoré znie:

„121. V § 73 ods. 4 znie:

„(4) Výrobca neobalového výrobku je osoba, ktorá v rámci svojej podnikateľskej činnosti na základe zmluvného vzťahu, vrátane zmluvného vzťahu uzatváraného na diaľku

a) vyrobí alebo si nechá vyrobiť neobalový výrobok a uvedie ho na trh v Slovenskej republike,

prepraví alebo si nechá prepraviť na územie Slovenskej republiky z iného členského štátu neobalový výrobok a uvedie ho na trh v Slovenskej republike alebo

dovezie alebo si nechá doviezť na územie Slovenskej republiky z iného ako členského štátu neobalový výrobok a uvedie ho na trh v Slovenskej republike.“.“.

Úpravou v písmene b) a doplnením písmena c) sa presnejšie upravil cezhraničný pohyb pri uvádzaní neobalového výrobku na trh Slovenskej republiky.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**22. K čl. I, 141. bodu**

V čl. I, 141. bode v § 84 ods. 6 sa slovo „osoba“ nahrádza slovami „fyzická osoba-podnikateľ alebo právnická osoba“.

Ide o legislatívno-technickú pripomienku, ktorou sa spresňuje právny text. Z nariadenia Európskeho parlamentu a Rady (ES) č. 1013/2006 zo 14. júna 2006 o preprave odpadu vyplýva, že osobou pod jurisdikciou Slovenskej republiky nemôže byť fyzická osoba-občan.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**23. K čl. I  bod 143**

Vbode 143. v § 86 ods. 3 písm. a) sa za slovo „predpisov“ vkladajú slová „a osobitných predpisov“.

Legislatívno-technická úprava.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**24. V čl. I sa za bod 149 vkladá nový bod 150, ktorý znie:**

„150. V § 94 ods. 4 písm. e) sa slová „§ 29 ods. 1 písm. a) a c), e) alebo k) nahrádzajú slovami „§ 29 ods. 1 písm. a) a c), e) alebo j)“.

Legislatívno-technická úprava textu vo vzťahu k vypusteniu § 29 ods. 1 písm. h).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**25. K čl. I  bod 159**

V bode 159. v § 97 ods. 1 písm. q) sa za slovo „uskladnenia“ vkladá slovo „odpadovej“.

Ide o pojmové zosúladenie návrhu zákona s nariadením Európskeho parlamentu a Rady (EÚ) 2017/852.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**26. K čl. I  bod 161**

V bode 161. v § 97 ods. 1 písm. v) sa na konci pripájajú slová „pre pôvodcu odpadu“.

Zavedenie predmetného nového súhlasu v písmene u) je potrebné z hľadiska existujúcej praxe. Pri  nakladaní s komunálnym odpadom je snaha znižovania nákladov na dopravu, ktoré sa dosiahnu prekladaním komunálneho odpadu na prekládkových staniciach z menších vozidiel (2 - 3 tonových) do veľkých (20 - 24 tonových) a následná doprava do spaľovní resp. na skládku odpadov. Bližšie náležitosti žiadosti o udelenie predmetného súhlasu a podrobnosti o označovaní a zhromažďovaní odpadu v priestoroch prekládkovej stanice komunálneho odpadu stanoví vykonávací predpis k zákonu o odpadoch.

Zavedenie predmetného nového súhlasu v písmene v) je potrebné z hľadiska existujúcej praxe, keď pri výstavbe veľkých stavebných celkov vznikajú veľké objemy výkopovej zeminy (státisíce ton), ktorá sa má v budúcnosti použiť pri výstavbe ciest, cestných obchvatov a pod. a do času tejto výstavby je potrebné mať túto výkopovú zeminu uloženú, skladovanú.

Predmetným ustanovením sa zároveň určuje, že tento súhlas môže byť udelený pôvodcovi odpadu. Bližšie náležitosti, ktoré musí pôvodca spĺňať, ako aj náležitosti žiadosti o udelenie predmetného súhlasu a podrobnosti o označovaní a zhromažďovaní odpadu v priestoroch skladovania výkopovej zeminy stanoví vykonávací predpis k zákonu o odpadoch.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**27. K čl. I, 176. bodu**

V čl. I, 176. bode sa na konci dopĺňa veta: „Poznámka pod čiarou k odkazu 134 sa vypúšťa.“.

Legislatívno-technická úprava: vypustenie nadbytočnej poznámky pod čiarou.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**28. V čl. I sa za bod 183 vkladá nový bod 184, ktorý znie:**

„184. V § 104 ods. 1 sa nad slovo „hospodárstva“ umiestňuje odkaz 137a.

Poznámka pod čiarou k odkazu 137a znie:

„137a) Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov.“.“.

Novovložený bod 184 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

Spresňuje sa, že ide o pôsobnosť orgánov podľa osobitného predpisu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**29. V čl. I sa za bod 192 vkladá nový bod 193, ktorý znie:**

„193. V § 105 ods. 3 písm. d) sa za slová „označovanie zariadenia na nakladanie s odpadmi“ vkladá čiarka a slová: „podrobnosti o označovaní a zhromažďovaní odpadov v priestoroch prekládkovej stanice komunálneho odpadu a priestoroch skladovania výkopovej zeminy“.“.

Novovložený bod 193 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

V súvislosti so zavedením nových súhlasov na prevádzkovanie prekládkovej stanice komunálneho odpadu a na skladovanie výkopovej zeminy pre pôvodcu odpadu je potrebné zároveň vykonávacím predpisom ustanoviť podrobnosti týkajúce sa označovania a zhromažďovania odpadov v priestoroch prekládkovej stanice a v priestoroch skladovania výkopovej zeminy. Z uvedeného dôvodu je potrebné doplniť splnomocňovacie ustanovenie do § 105 ods. 3.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**30. K čl. I bod 193**

V bode 193. v § 105 ods. 3 písm. g) sa za slovo „uskladnenia“ vkladá slovo „odpadovej“.

Ide o pojmové zosúladenie návrhu zákona s nariadením Európskeho parlamentu a Rady (EÚ) 2017/852.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**31. K čl. I  bod 194**

V bode 194. sa na konci pripájajú tieto slová: „a na konci sa vypúšťajú tieto slová „zoznam výrobkov, ktoré sa môžu stať neobalovým výrobkom“.“.

Z aplikačnej praxe vyplynulo, že stanovením výrobkov, ktoré sa považujú za neobalový výrobok podľa kódov colného sadzobníka, dochádzalo zo strany výrobcov k obchádzaniu zákona. Keďže každý výrobok, ktorý po spotrebe bude končiť v komunálnom odpade a patrí do niektorého z materiálov uvedených v § 73 ods. 3, bude považovaný za neobalový výrobok nie je potrebné, aby bol stanovený zoznam výrobkov, ktoré sa môžu stať neobalovým výrobkom.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**32. V čl. I sa bod 195 nahrádza novým znením, ktoré znie:**

„195. V § 105 ods. 3 písm. k) sa na konci pripájajú tieto slová: „podrobnosti o náležitostiach oznámenia k cezhraničnému pohybu odpadov, informatívny zoznam elektrozariadení,“.“.

Príloha IV. Smernice Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení obsahuje neúplný zoznam elektrozariadení, ktoré patria do kategórií uvedených v prílohe č. 6, II. časti zákona.

Nakoľko MŽP SR doplní tento zoznam vo vykonávacom predpise, je potrebné doplniť uvedené splnomocňovacie ustanovenie do § 105 ods. 3.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**33. V čl. I sa za bod 195 vkladajú nové body 196 a 197 ktoré znejú:**

„196. V § 105 ods. 3 písm. l) sa na konci pripájajú tieto slová: „sadzby pre určenie nákladov na plnenie vyhradených povinností výrobcu batérií a akumulátorov podľa § 112 ods. 11,“.

197.V § 105 ods. 3 písm. m) sa na konci pripájajú tieto slová: „spôsob výpočtu trhového a zberového podielu výrobcu obalov a výrobcu neobalových výrobkov, “.“.

Novovložené body 196 a 197 nadobúdajú účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

V bode 196. sa dopĺňa splnomocňovacie ustanovenie pre ministerstvo na vydanie vyhlášky upravujúcej pevne stanovené sumy pre výpočet nákladov na plnenie vyhradených povinností výrobcu batérií a akumulátorov výrobcov batérií a akumulátorov,“.

V bode 197. sa upravuje splnomocňovacie ustanovenie na vykonanie jednotného postupu pri výpočte trhového podielu a zberového podielu pre jednotlivé organizácie zodpovednosti výrobcov pre obaly, ktoré plnia vyhradené povinnosti za výrobcov obalov a výrobcov neobalových výrobkov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**34. V čl. I sa za bod 199 vkladá nový bod 200, ktorý znie:**

„200. V § 105 sa odsek 3 dopĺňa písmenom aa), ktoré znie:

„aa) spôsob výpočtu nákladov súvisiacich s odstraňovaním nezákonne umiestneného odpadu.“.“.

Novovložený bod 200 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

Dopĺňa sa splnomocňujúce ustanovenie na základe ktorého ministerstvo vo vykonávacom predpise upraví spôsob výpočtu nákladov súvisiacich s odstraňovaním tzv. čiernych skládok pre okresné úrady.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**35. K čl. I  bod 205**

V bode 205. v § 107 písm. w) sa na konci pripájajú tieto slová: „pre pôvodcu odpadu“.

Ako orgán príslušný na udelenie súhlasu na skladovanie výkopovej zeminy pre pôvodcu odpadu sa stanovuje Okresný úrad v sídle kraja, z dôvodu zníženia administratívnej záťaže okresných úradov. V súlade so znením súhlasu podľa § 97 ods. 1 písm. v) sa dopĺňajú slová „pre pôvodcu odpadu“, nakoľko sa v rámci predmetného súhlasu určuje, že tento súhlas môže byť udelený pôvodcovi odpadu. Bližšie náležitosti, ktoré musí pôvodca spĺňať, ako aj náležitosti žiadosti o udelenie predmetného súhlasu a podrobnosti o označovaní a zhromažďovaní odpadu v priestoroch skladovania výkopovej zeminy stanoví vykonávací predpis k zákonu o odpadoch.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**36. K čl. I, 205. bodu**

V čl. I, sa za 205. bod vkladá nový bod 206, ktorý znie:

„206. V § 108 ods. 1 písm. b) sa slová „§ 97 ods. 13“ nahrádzajú slovami „§ 97 ods. 12“ a slová „§ 97 ods. 14“ sa nahrádzajú slovami „§ 97 ods. 13“.“.

Nasledujúce body sa primerane prečíslujú.

Legislatívno-technická úprava: oprava vnútorných odkazov v nadväznosti na vypustenie odseku 11 v § 97 (166. bod čl. I návrhu zákona).

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**37. K čl. I, 209. bodu**

V čl. I, 209. bode sa za slová „V § 112“ vkladajú slová „ods. 2“.

Legislatívno-technická úprava: spresnenie legislatívneho textu, doplnenie absentujúceho označenia dopĺňaného odseku.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**38. V čl. I sa za bod 209 vkladá nový bod 210, ktorý znie:**

„210. § 112 sa dopĺňa odsekmi 10 až 13, ktoré znejú:

„(10) Ak orgán štátneho dozoru uloží výrobcovi batérií a akumulátorov pokutu za porušenie povinnosti podľa § 27 ods. 4 písm. a), § 27 ods. 5 a 6, § 27 ods. 12 písm. b) alebo § 30 ods. 1 až 4, v rozhodnutí o uložení pokuty súčasne uloží aj opatrenia na nápravu protiprávneho konania, najmä opatrenie na nápravu, ktorým orgán štátneho dozoru uloží povinnému povinnosť uhradiť Koordinačnému centru pre prúd použitých batérií a akumulátorov náklady na plnenie vyhradených povinností výrobcu batérií a akumulátorov.

(11) Pri určení nákladov na plnenie vyhradených povinností výrobcu batérií a akumulátorov podľa odseku 10 orgán štátneho dozoru použije sadzby vo výške ustanovenej ministerstvom.

(12) Náklady podľa odsekov 10 a 11 budú poukázané na účet Koordinačného centra pre prúd použitých batérií a akumulátorov.

(13) Orgán štátneho dozoru poskytne Koordinačnému centru pre prúd použitých batérií a akumulátorov informácie o ukončených konaniach o správnych deliktoch vedených voči výrobcom batérií a akumulátorov z dôvodu porušenia povinností podľa § 27 ods. 4 písm. a), § 27 ods. 5 a 6, § 27 ods. 12 písm. b) alebo § 30 ods. 1 až 4.“.“.

Novovložený bod 210 nadobúda účinnosť 1. januára 2018, čo sa premietne do článku upravujúceho účinnosť zákona.

Nasledujúce body sa primerane prečíslujú.

Pre vyhradený prúd použitých batérií a akumulátorov sa pre orgán štátneho dozoru dopĺňa možnosť uložiť povinnej osobe v rámci rozhodnutia o pokute aj opatrenie na nápravu spočívajúce v doplatení nákladov na plnenie vyhradených povinností tohto výrobcu batérií a akumulátorov, ktoré za neho vykonali iní výrobcovia. Uhradené náklady sa stanú príjmom Koordinačného centra pre prúd použitých batérií a akumulátorov.

Súčinnosť orgánu štátneho dozoru u uložených pokutách výrobcovi batérií a akumulátorov za porušenie menovaných zákonných povinností výrobcu zabezpečí pre Koordinačné centrum pre prúd použitých batérií a akumulátorov potrebnú informovanosť pre efektívne uplatňovanie nákladov.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**39**. **K čl. I, 209. bodu**

V čl. I, sa za 209. bod vkladá nový bod 210, ktorý znie:

„210. V § 113 ods. 2 písm. b) sa slová „§ 97 ods. 13, 14“ nahrádzajú slovami „§ 97 ods. 12, 13“ a v ods. 9 sa slová „§ 97 ods. 13“ nahrádzajú slovami „§ 97 ods. 12“.“.

Nasledujúce body sa primerane prečíslujú.

Legislatívno-technická úprava: oprava vnútorných odkazov v nadväznosti na vypustenie odseku 11 v § 97 (166. bod čl. I návrhu zákona).

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**40. K čl. I bod 211**

V bode 211. v § 113 ods. 2 písmeno r) znie:

„r) písomný súhlas ministerstva podľa § 24 ods. 5.“.

Legislatívno- technické spresnenie vo vzťahu ku konaniam, na ktoré sa nevzťahujú predpisy o správnom konaní.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**41. K čl. I, 211. bodu**

V čl. I, 211. bode v § 113 ods. 2 sa písmeno r) označuje ako písmeno q).

Legislatívno-technická úprava: v súlade so zaužívanou legislatívnou praxou nasleduje po písmene p písmeno q.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**42. K čl. I bod 215**

V bode 215. sa slová „§ 29 ods. 1 písm. e), g), h), i), j)“ nahrádzajú slovami „§ 29 ods. 1 písm. e), g), i), j)“.

Vypustenie sankcie v nadväznosti na vypustenie povinnosti podľa § 29 ods. 1 písm. h).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**43. K čl. I, 217. bodu**

V čl. I, 217. bode sa slová „§16 ods. 8 písm. c), e), f), g), h)“ nahrádzajú slovami „§16 ods. 8 písm. c), e), f), g)“.

Legislatívno-technická úprava: oprava vnútorných odkazov v nadväznosti na vypustenie písmena g) v § 16 ods. 8 (23. bod čl. I návrhu zákona).

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**44. K čl. I bod 217**

V bode 217. v § 117 ods. 3 sa slová „§ 29 ods. 1 písm. a), c), d), k), l)“ nahrádzajú slovami „§ 29 ods. 1 písm. a), c), d), j), k)“.

Legislatívno-technická úprava textu vo vzťahu k vypusteniu § 29 ods. 1 písm. h).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**45. K čl. I  bod 223**

V bode 223. v § 135c sa za odsek 1 vkladajú nové odseky 2 a 3, ktoré znejú:

„(2) Rozhodnutia podľa § 97 ods. 1 písm. g), vydané podľa doterajších predpisov, sa považujú za rozhodnutia podľa tohto zákona a zostávajú v platnosti.

(3) Odborná spôsobilosť na podnikanie v oblasti nakladania s nebezpečnými odpadmi udelená podľa doterajších predpisov sa považuje za odbornú spôsobilosť podľa tohto zákona.“.

Doterajšie odseky 2 až 11 sa označujú ako odseky 3 až 13.

Prechodné ustanovenie v odseku 2 je doplnené v nadväznosti na zmenu v § 97 ods. 1 písm. g), podľa ktorej sa súhlas na zhromažďovanie nebezpečných odpadov u pôvodcu odpadov, ak zhromažďuje väčšie množstvo ako 1 tona nebezpečných odpadov, sa vzťahuje na obdobie kalendárneho roka.

V súvislosti s navrhovanou zmenou v § 25 ods. 9, ktorou sa menia podmienky odbornej spôsobilosti na nakladanie s nebezpečným odpadom a zmenou potrebnej kombinácie vzdelania a praxe, bolo potrebné sa vysporiadať s doterajšími podmienkami tak, aby nedošlo k zásahu do práv, ktoré získali osoby podľa doterajšieho zákona (princíp zákazu retroaktivity).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**46. K čl. I, 223. bodu**

V čl. I, 223. bode v § 135c ods. 10 sa slovo „Organizácie“ nahrádza slovom „Organizácia“.

Legislatívno-technická úprava: odstránenie zjavnej prepisovej chyby.

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Výbor Národnej rady Slovenskej republiky pre verejnú správu a regionálny rozvoj**

**Gestorský výbor odporúča schváliť**

**47. K čl. I  bod 223**

V bode 223. sa § 135c dopĺňa odsekmi 12 a 13, ktoré znejú:

„(12) Funkciu koordinačného centra plní ministerstvo do času registrácie nového koordinačného centra, ak

a) koordinačnému centru nebola udelená registrácia podľa § 94a,

b) bol vykonaný výmaz podľa § 94b.

(13) Ministerstvo postupuje podľa § 31 ods. 7, ak vykoná výmaz koordinačného centra podľa § 94b ods. 1 písm. b).“.

Zákon ustanovuje registráciu koordinačného centra a ustanovuje aj zrušenie koordinačného centra, ak si neplní povinnosti podľa zákona. V čase, kedy nie je funkčné koordinačné centrum pre niektorý vyhradený prúd odpadu, je potrebné, aby v tomto čase plnilo funkciu koordinačného centra ministerstvo, aby sa zabezpečil plynulý prechod plnenia povinností.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**48. K ČI. III, bod 1**

V bode 1. sa za prvé slovo „uskladnenia“ vkladá slovo „ odpadovej“ a slovo „kovovej“ sa nahrádza slovom „odpadovej“.

Ide o pojmové zosúladenie návrhu zákona s nariadením Európskeho parlamentu a Rady (EÚ) 2017/852.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**49. K ČI. III, bod 3**

V  bode 3. písmene ak) sa za slovo „zeminy“ vkladajú slová: „pre pôvodcu odpadov“.

Uvedená zmena a doplnenie súvisí s novými súhlasmi, ktoré sa vkladajú do § 97 ods. 1 zákona č. 79/2015 Z. z.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**50. K Čl. V**

 ČI. V znie:

**Čl. V**

Zákon č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z., zákona č. 514/2008 Z. z., zákona č. 160/2009 Z. z., zákona č. 286/2009 Z. z., zákona č. 408/2011 Z. z., zákona č. 409/2011 Z. z., zákona č. 223/2012 Z. z., zákona č. 414/2012 Z. z., zákona č. 207/2013 Z. z., zákona č. 399/2014 Z. z., zákona č. 357/2015 Z. z. a zákona č. 375/2015 Z. z. sa mení a dopĺňa takto:

V § 3 sa za písmeno t) vkladá nové písmeno u), ktoré znie:

„u) disponibilné prostriedky prevedené z Recyklačného fondu v likvidácii,9ab)“.

Poznámka pod čiarou k odkazu 9ab znie:

„9ab) § 135c ods. 11 zákona č. 79/2015 Z. z. o odpadoch a o zmene a doplnení niektorých predpisov v znení zákona č. .../2017 Z. z.“

Doterajšie písmeno u) sa označuje ako písmeno v).

 *Odôvodnenie*

 Ide o legislatívno-technickú úpravu, ktorou sa v navrhovanom znení upravuje číslo odkazu
 a odseku v poznámke pod čiarou v nadväznosti na posun odsekov v § 135c.

 V § 4 ods. 1 písmeno d) znie:

„d) podporu riešenia odstraňovania environmentálnych záťaží,9a)“.

*Odôvodnenie:*

Z uvedeného ustanovenia sa vypúšťa úprava financovania riešenia mimoriadnej závažnej environmentálnej situácie a systémovo sa upravuje novým spôsobom v § 4 ods. 1 písm. ad) a § 4c.

V § 4 sa odsek 1 dopĺňa písmenom ad), ktoré znie:

 „ad) financovanie riešení na zabezpečenie starostlivosti o životné prostredie v bezprostrednej súvislosti so stavom, ktorým je

1. stav počas povodne alebo po povodni,

2. stav počas zosuvu alebo po zosuve,

3. stav po požiari,

4. hroziaci kalamitný výskyt hmyzu,

5. mimoriadne závažná environmentálna situácia, na ktorú sa vzťahujú činnosti uvedené v špecifikácii činností zverejnenej podľa odseku 2.“.

Navrhovaným znením Environmentálny fond reaguje na nepriaznivé vplyvy na životnom prostredí, ktoré môžu vzniknúť stavmi pri povodniach, zosuvoch, požiari, tiež reaguje na možnosť vzniku nepriaznivého vplyvu na životné prostredie pri hrozbe kalamitného výskytu hmyzu a na iné mimoriadne závažné environmentálne situácie. Doplnenie nových účelov poskytnutia a použitia prostriedkov fondu má za cieľ pomôcť pri odstraňovaní nepriaznivých následkov týchto stavov na životnom prostredí, v prípade hroziaceho kalamitného výskytu hmyzu zabrániť vzniku nepriaznivého vplyvu na životnom prostredí, a to možnosťou poskytnúť finančné prostriedky až do výšky 100 % nákladov na služby alebo tovary priamo súvisiace s riešením, ktorým sa zabezpečí starostlivosť o životné prostredie.

V § 4 ods. 2 druhej vete sa slová „§ 4 ods. 1 písm. a) až e) a i) až l) a n)“ nahrádzajú slovami „odseku 1 písm. a) až e) a i) až l), n) a ad) piateho bodu“.

Ide o legislatívno-technickú úpravu v časti ustanovenia o zverejňovaní špecifikácií činností Environmentálnym fondom v nadväznosti na novú systémovú úpravu účelu poskytovania prostriedkov fondu v súvislosti s mimoriadne závažnou environmentálnou situáciou v § 4 ods. 1 písm. ad) piateho bodu.

§ 4 sa dopĺňa odsekom 13, ktorý znie:

„(13) Prostriedky fondu na účely uvedené v odseku 1 písm. ad) sa určia na základe dohody ministerstva s Ministerstvom financií Slovenskej republiky najmenej vo výške 1% z prostriedkov fondu určených na poskytnutie podpory formou dotácie, o ktoré sa tieto navyšujú.“.

Ustanovuje sa spôsob určenia výšky prostriedkov fondu na účely uvedené v odseku 1 písm. ad).

Za § 4b sa vkladá § 4c, ktorý vrátane nadpisu znie:

„§ 4c

Financovanie riešení na zabezpečenie starostlivosti o životné prostredie

 O prostriedky fondu na účely § 4 ods. 1 písm. ad) prvého až štvrtého bodu môže požiadať

a) obec,

b) samosprávny kraj,

c) záujmové združenie právnických osôb, ktorého členmi sú len obce alebo samosprávne kraje.

 O prostriedky fondu na účely § 4 ods. 1 písm. ad) piateho bodu môže požiadať žiadateľ oprávnený predložiť žiadosť na poskytnutie prostriedkov fondu podľa činností uvedených v špecifikácii činností zverejnených podľa § 4 ods. 2.

 Prostriedky fondu možno poskytnúť žiadateľovi najviac do výšky 100 % priamych nákladov vynaložených na účely § 4 ods. 1 písm. ad); za priame náklady sa považujú náklady na služby alebo tovary priamo súvisiace s riešením, ktorým sa zabezpečuje starostlivosť o životné prostredie.

 Na základe odporúčania rady fondu fond uzavrie so žiadateľom zmluvu o poskytnutí finančných prostriedkov na účely § 4 ods. 1 písm. ad); rozhodnutie ministra o poskytnutí prostriedkov fondu na uvedené účely nie je potrebné.

 Žiadosť sa podáva v písomnej forme bezodkladne po vzniku stavu v súvislosti s ktorým žiadateľ žiada prostriedky fondu. Vzor žiadosti fond uverejní na svojom webovom sídle.

Žiadosť obsahuje

a) názov žiadateľa,

b) sídlo žiadateľa,

c) identifikačné číslo žiadateľa,

d) údaje o štatutárnom orgáne žiadateľa,

e) účel a výšku požadovaných finančných prostriedkov,

f) prílohy podľa odseku 6, ak ide o poskytnutie prostriedkov na účely § 4 ods. 1 písm. ad) prvého až štvrtého bodu,

g) ďalšie údaje a doklady potrebné na posúdenie žiadosti.

 Žiadateľ k žiadosti priloží

a) vyjadrenie okresného úradu k stavu podľa § 4 ods. 1 písm. ad) prvého bodu,12j)

b) vyjadrenie ministerstva k stavu podľa § 4 ods. 1 písm. ad) druhého bodu ,12k)

c) správu o zásahu hasičskej jednotky,12l) ak ide stav podľa § 4 ods. 1 písm. ad) tretieho bodu, alebo

d) vyjadrenie regionálneho úradu verejného zdravotníctva k stavu podľa § 4 ods. 1 písm. ad) štvrtého bodu. 12m)

 Fond vedie evidenciu podaných žiadostí a vykoná ich kontrolu. Fond môže vyzvať žiadateľa, aby v lehote určenej fondom žiadosť doplnil. Ak žiadateľ v tejto lehote žiadosť nedoplní, fond ju nezaradí do zoznamu žiadostí o poskytnutie finančných prostriedkov na účely § 4 ods. 1 písm. ad). Zoznam žiadostí o poskytnutie finančných prostriedkov na účely § 4 ods. 1 písm. ad) je podkladom na rokovanie rady fondu.

 Na poskytnutie prostriedkov fondu na účely § 4 ods. 1 písm. ad) nie je právny nárok.

 Na poskytovanie prostriedkov fondu na účely § 4 ods. 1 písm. ad) sa nevzťahujú vykonávací predpis podľa § 13 a Správny poriadok.“.

Poznámky pod čiarou k odkazom 12j až 12m znejú:

„12j) § 25 písm. f) zákona č. 7/2010 Z. z. o ochrane pred povodňami v znení zákona č. .../2017 Z. z.

12k) § 36 ods. 1 písm. z) zákona č. 569/2007 Z. z. o geologických prácach (geologický zákon) v znení zákona č. .../2017 Z. z.

12l) § 31 ods. 2 vyhlášky Ministerstva vnútra Slovenskej republiky č. 611/2006 Z. z. o hasičských jednotkách.

12m) § 6 ods. 3 písm. aa) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. .../2017 Z. z.“.

Upravuje sa okruh oprávnených žiadateľov o poskytnutie finančných prostriedkov z Environmentálneho fondu na účely v § 4 ods. 1 písm. ad), forma, spôsob a výška poskytovaných finančných prostriedkov a náležitosti žiadosti.

V § 5 odsek 5 znie:

„(5) Fond posúdi bonitu žiadateľa o podporu formou úveru, bonitu projektu žiadateľa a bonitu zábezpeky pre rozhodovanie o poskytnutí podpory formou úveru alebo môže o jej posúdenie požiadať tretiu osobu.“.

Zmena reflektuje na zmenu zákona o verejnom obstarávaní, v zmysle ktorej je Environmentálny fond obstarávateľom.

V § 10 ods. 1 písm. b) a § 11 ods. 3 a 4 sa slová „§ 4b“ nahrádzajú slovami „§ 4b a 4c“.

V § 10 ods. 1 písm. e) a § 11 ods. 2 sa slová „zmluvy o poskytnutí finančných prostriedkov“ nahrádzajú slovami „zmluvy o poskytnutí finančných prostriedkov na účely § 4 ods. 1 písm. m) a ad)“.

V bodoch 8 a 9 sú legislatívno-technické úpravy, ktorými sa dopĺňajú  ustanovenia zákona o úprave obsahových náležitostí zmlúv a  o kontrole dodržiavania podmienok uzavretých zmlúv v nadväznosti na účely poskytovania prostriedkov fondu v § 4 ods. 1 písm. ad).

Bod 1 nadobúda účinnosť 1. decembra 2017 a body 2 až 9 nadobúdajú účinnosť 1. januára 2018, čo sa premietne do článku upravujúceho účinnosť zákona.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**51. Za ČI. V sa vkladajú nové články VI až VIII, ktoré znejú:**

**ČI. VI**

Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 140/2008 Z. z., zákona č. 461/2008 Z. z., zákona č. 540/2008 Z. z., zákona č. 170/2009 Z. z., zákona č. 67/2010 Z. z., zákona č. 132/2010 Z. z.,  zákona č. 136/2010 Z. z., zákona č. 172/2011 Z. z., zákona č. 470/2011 Z. z., zákona č. 306/2012 Z. z., zákona č. 74/2013 Z. z., zákona č. 153/2013 Z. z., zákona č. 204/2014 Z. z., zákona č. 77/2015 Z. z., zákona č. 403/2015 Z. z., zákona č. 91/2016 Z. z., zákona č. 125/2016 Z. z., zákona č. 355/2016 Z. z., zákona č. 40/2017 Z. z. a zákona č. 150/2017 Z. z. sa dopĺňa takto:

V § 6 sa odsek 3 dopĺňa písmenom aa), ktoré znie:

„aa) vydáva vyjadrenia podľa osobitného predpisu.13e)“.

Poznámka pod čiarou k odkazu 13e znie:

„13e) § 4c ods. 6 písm. d) zákona č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. .../2017 Z. z.“.

**ČI. VII**

Zákon č. 569/2007 Z. z. o geologických prácach (geologický zákon) v znení zákona č. 515/2008 Z .z., zákona č. 384/2009 Z. z., zákona č. 110/2010 Z .z., zákona č. 136/2010 Z. z., zákona č. 145/2010 Z. z., zákona č. 268/2010 Z. z., zákona č. 258/2011 Z. z., zákona č. 409/2011 Z. z., zákona č. 311/2013 Z. z., zákona č. 160/2014 Z. z., zákona č. 91/2016 Z. z., zákona č. 125/2016 Z. z., zákona č. 315/2016 Z. z. a zákona č. 147/2017 Z. z. sa dopĺňa takto:

V § 36 sa odsek 1 dopĺňa písmenom z), ktoré znie:

„z) vydáva vyjadrenie podľa osobitného predpisu.49b)“.

Poznámka pod čiarou k odkazu 49b znie:

„49b) § 4c ods. 6 písm. b) zákona č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. .../2017 Z. z.“.

**ČI. VIII**

Zákon č. 7/2010 Z. z. o ochrane pred povodňami v znení zákona č. 180/2013 Z. z., zákona č. 71/2015 Z. z. a zákona č. 303/2016 Z. z. sa dopĺňa takto:

V § 25 sa za písmeno e) vkladá nové písmeno f), ktoré znie:

„f) vydáva vyjadrenie podľa osobitného predpisu. 49a)“.

Doterajšie písmená f ) až h) sa označujú ako písmená g) až i).

Poznámka pod čiarou k odkazu 49a znie:

„49a) § 4c ods. 6 písm. a) zákona č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. .../2017 Z. z.“.“.

Dopĺňajú sa nové kompetencie príslušným orgánov na vydávanie vyjadrení, ktoré majú byť prílohou žiadosti, ak sa žiada o poskytnutie prostriedkov na účely § 4 ods. 1 písm. ad) prvého až štvrtého bodu, a ktorými sa potvrdzuje stav v súvislosti s ktorým žiadateľ požaduje prostriedky fondu (§ 4c ods. 5 a 6).

Novovložené články VI až VIII nadobúdajú účinnosť 1. januára 2018, čo sa premietne do článku upravujúceho účinnosť zákona.

Doterajšie články sa primerane prečíslujú.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 51 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 660) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 660)vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 123 z 10. októbra 2017.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter **A n t a l,**  v. r.

predseda výboru